## Dagsorden til bestyrelsesmøde d. 4. december 2023 kl. 19.30

Deltagere: Jim, Kim, Carsten, Frank, Mogens, Jacob S, Keld og Jacob K
Afbud: Ane og Palle

1. **Orienteringspunkter: ca 15 min**
	* Julegaver v/ Kim
	* Jule og nytårsbrev (inputs?)
	* Træer på Kunsten

*Referat:*

* Kim og udvalget har indkøbt to flasker vin. Udmelding til trænerne om, at de ca. 105 trænere kan hente vin. Kim eksekverer. Der arbejdes også på en løsning til ungtrænerne.
* Emner:
	+ Fremtidsperspektiver grus
	+ Rekruttering af nye kræfter
	+ Fitness-status
	+ *Next step: Krarup og Kim skriver og sender ud*
* Keld har været i kontakt med kommunen: Vi må ikke skære ned. Keld tar fat i Pernille fra kommunen.
1. **Skal vi fremover lægge referater fra BM (eller nyhedsbreve) på hjemmesiden? (drøftelse og beslutning) ca. 10 min**

*Referat*: Jacob K motiverede forslaget som en del af et ønske om åbenhed og gennemsigtighed. Forslaget blev vedtaget.

1. **Ny organisering: ca. 45 min**
	* Status på rekruttering
	* Drøftelse og afklaring af fordeling af funktioner i bestyrelsen fremover (drøftelse og mest mulig afklaring)

*Bilag 3*

*Referat:*

Schou og Krarup præsenterede status på rekrutteringen af nye frivillige. Næste skridt er dialog med 2016-2018-forældre og et skriv til alle trænere om, at de bør holde forældremøder, som klubben deltager i.

Schou, Krarup og Kim præsenterede et forslag til en model for ny organisering med bl.a. et maskinrum og en mindre bestyrelse end i dag.

Bestyrelsen drøftede den foreslåede model. Frank påpegede det uhensigtsmæssige i, at det først blev præsenteret på mødet. Det viste sig efterfølgende, at Frank ved en fejl ikke havde modtaget materialet.

Arbejdsgruppen holder møde med Frank, Keld og Palle og kommer med et nyt udkast til en model på næste BM

På ønske-listen blev tilføjet en model for, hvordan vi kan understøtte klubbens trænere i at få bedre styr på DBUs regler.

1. **Forberedelse af GF: ca 30 min**
	* Fastlæggelse af dato? *(Februar/marts)*
	* Drøftelse af Franks forslag vedr. kontingentperiode (*Bilag 5.1*)
	* Drøftelse af forslag til vedtægtsændringer (*Bilag 5.2 og 5.3*)
	* Model for udarbejdelse af budget
	* Next step frem mod GF?

*Referat:*

* Generalforsamling er mandag d. 26. februar 2024. Formanden sørger for at indkalde rettidigt
* Bestyrelsen drøftede forslaget. Det er ikke til GF, men en bestyrelsesbeslutning. Det blev besluttet at køre videre med den nuværende model. Kim undersøger sammen med Ane, om noget kan optimeres
* Jacob K præsenterede forslag til vedtægtsændringer. Generelt opbakning til justeringer og afklaring af usikkerheder. Krarups præsenterer nyt udkast på næste bestyrelsesmøde
* Kim, Ane, Jakob S og Jacob K holder møde med henblik på at udarbejde budget for 2024, hvor de nye tiltag er tænkt ind. Der præsenteres et udkast på næste BM
* Næste BM er mandag d. 29. januar kl 19.30
1. **Evt.**
	* Schou og Krarup orienterede om, at det går godt i Hareskov Fitness, og at Hareskovs Aktive Seniorer er en stadig større succes
	* Kim får hjælp fra Jim til at skrive og offentliggøre træner-opslag for forskellige årgange/hold
	* Økonomistatus for 2023: Det aktuelle estimat for året siger et samlet plus på 230 tkr.
	* Der sigtes efter bestyrelsesmiddag i Kødbyen d. 2. februar 2024

Referent: Jacob Krarup
Godkendt af bestyrelsen d. 7/12 2023.